ଫେବୁକ୍ସୋସ୍ଟାଟ  (ଇଂରାଜୀ ଭାଷାରେ , ଏକ ବିକ୍ରୟ ନାମ ୟୁଲୋରିକ/ ) ଏକ ଔଷଧ ଯାହା ଅଧିକ ୟୁରିକ ଏସିଡ ସ୍ତର  ସ‌ହିତ ଥିବା ଗାଉଟ୍ ରୋଗର ଦୀର୍ଘକାଳୀନ ଚିକିତ୍ସା ନିମନ୍ତେ ଦିଆଯାଏ । ଆଲୋପ୍ୟୁରିନଲ   ଔଷଧ ନେବା ସମ୍ଭବ ହେଉନଥିବା ରୋଗୀଙ୍କୁ ଏହା ଦିଆଯାଏ । ଏହି ଔଷଧ ଦେବା ଆରମ୍ଭ କଲାବେଳେ ଗାଉଟ୍ ବଢ଼ି ନ‌ଯିବା ପାଇଁ ଏନଏସଏଆଇଡି   ଦିଆଯାଏ । ଏହା ପାଟିରେ ଦିଆଯାଏ । ଫେବୁକ୍ସୋସ୍ଟାଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଅଇ, ଗଣ୍ଠି ଯନ୍ତ୍ରଣା ଓ ରାସ୍ ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆଲୋପ୍ୟୁରିନଲ, ସ୍ଟିଭେନ-ଜନସନ ସିଣ୍ଡ୍ରୋମ  ଓ ଆନାଫାଇଲାକ୍‌ସିସ ଭଳି ମୃତ୍ୟୁ ସଙ୍କଟ ରହିପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହା ଦେବା ବିଧେୟ ନୁହେଁ । ଏହ ଜାନ୍ଥିନ ଅକ୍ସିଡେଜ   ଅବରୋଧ କରି ୟୁରିକ ଏସିଡ   ଉତ୍ପାଦନ କମେଇଦିଏ । ଫେବୁକ୍ସୋସ୍ଟାଟ ସନ ୨୦୦୮ରେ ୟୁରୋପ ୟୁନିଅନରେ ଓ ସନ ୨୦୦୯ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ସନ ୨୦୧୯ ସୁଦ୍ଧା ଏହାର ଜେନେରିକ   ଔଷଧ ନାହିଁ । ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୨୪ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୩୨୦ ଆମେରିକୀୟ ଡଲାର ।